El Consell Municipal de la Diversitat Lgtbi analitza noves formes de celebració de l´Orgull Gandia 2020
15 maig 2020

## El Consell Municipal de la Diversitat Lgtbi analitza noves formes de celebració de l´Orgull Gandia 202015 maig 2020Última actualització: 14 juliol 2025

![](../gestion/img/foto-consell.jpg)  
  

Dimecres passat va tindre lloc la primera reunió del Consell Municipal LGTBI de forma telemàtica, presidida per **Juana Navarro, regidora de l’Àrea d’Igualtat, Diversitat i Polítiques Inclusives**. Aquest Consell LGTBI s’emmarca dins de la setmana del **_17 de maig, Dia Internacional contra la LGTBIfòbia._** En aquest Consell telemàtic estigueren presents membres tècnics i representants de les principals associacions LGTBI, i entitats i ONG de la ciutat, així com diferents representants polítics de la ciutat.

Com a conseqüència de la crisi originada per la COVID-19, la programació LGTBI també ha hagut de reinventar-se i, per aquest motiu, a la reunió es van parlar de les diferents propostes culturals i de les activitats que es realitzaran a la ciutat els pròxims mesos, entorn de la diversitat, especialment per a la celebració de l’Orgull LGTBI 2020.  

A més a més, des del departament d’Igualtat, Diversitat i Polítiques Inclusives, es va recordar tota la tasca realitzada durant els darrers mesos, en formació en diversitat, també dins de les aules escolars i la gran acollida per part dels centres, que reivindiquen la necessitat d’aquesta formació per a la prevenció de l’assetjament escolar i les discriminacions per qüestions d’orientació sexual i/o identitat de gènere, on s’han mostrat els diferents tipus de famílies que hi ha, ensenyant a conviure des del respecte, la igualtat i la diversitat.

Pel que fa als membres dels col·lectius i de les associacions LGTBI, van transmetre suggeriments i aportacions, sempre quedant a l’espera que l’evolució de la ciutat siga positiva, per tal de poder reprendre les activitats amb total normalitat.

[Twittear](https://twitter.com/share)